קלייר היגינס

קלייר פרנסס אליזבת היגינס (באנגלית: Clare Frances Elizabeth Higgins; נולדה ב-10 בנובמבר 1955) היא שחקנית אנגלייה. שיחקה בסרטים "מעורר השאול" (1987), "מעורר השאול 2" (1988), "Small Faces" (1996) ו"מצפן הזהב" (2007).

היגינס הייתה מועמדת שש פעמים לפרס אוליבייה על הופעותיה בתיאטרון. המועמדות הראשונה הייתה ב-1984 על תפקידה כסטלה קוולסקי במחזה "חשמלית ושמה תשוקה". היא זכתה בפרס השחקנית הטובה ביותר שלוש פעמים: ב-1995 על "ציפור הנעורים המתוקה", ב-2003 על "וינסנט בבריקסטון" וב-2005 על "הקובה" לאוריפידס. הופעת הבכורה שלה בברודוויי הייתה ב-2003, והיא הייתה מועמדת לפרס טוני לשחקנית הטובה ביותר במחזה "וינסנט בבריקסטון". היא שבה להופיע בברודוויי בשנת 2014 במחזה של אדוארד אלבי "איזון עדין".

ביוגרפיה
היגינס, בת שנייה במשפחה של חמישה ילדים, נולדה בברדפורד שבמחוז מערב יורקשייר לפולה ססיליה וג'יימס סטיבן היגינס. הוריה היו ממעמד הפועלים ומרקע אירי קתולי, שניהם עבדו בהוראה. כבר מילדותה התעניינה היגינס במשחק. בגיל 17 אחרי שגורשה מהמנזר, בית הספר שבו למדה, ברחה היגינס מהבית. בגיל 19 ילדה בן ומסרה אותו לאימוץ כי לא יכלה לגדל אותו.

בגיל 23 הגשימה היגינס את חלומה להיות שחקנית, כשסיימה את לימודיה באקדמיה למוזיקה ולאמנויות הדרמה של לונדון. בשנות השמונים של המאה העשרים הייתה לשחקנית תיאטרון פעילה הן בלונדון והן בברודוויי, כולל הופעת בכורה במחזה "משאלות נסתרות" מאת דייוויד הר. ב-1995 זכתה בפעם הראשונה בפרס אוליבייה. ב-1983 כיכבה בתפקיד כריסטין מנסון לצידו של בן קרוס בעיבוד של ה-BBC ל"המצודה" של א. ג'. קרונין. על מסך הקולנוע שיחקה היגינס בדמות ג'וליה קוטון בסרטו של קלייב בארקר "מעורר השאול". הסרט יצא לאקרנים ב-1987 והוא מבוסס על ספרו של בארקר "The Hellbound Heart". היא חזרה לגלם את אותה דמות ב-1988 בסרטו של טוני רנדל (במאי)  "מעורר השאול 2". הסרט היה סרט המשך מוצלח ל"מעורר השאול" ונחשב לסרט אימה אכזרי שזעזע את הקהל ברחבי העולם, ועם זאת קיבל ביקורות טובות. הופעות נוספות שלה בקולנוע היו בסרט "Bad Behaviour" מ-1993 ובסרט הסקוטי "Small Faces" משנת 1996.

ב-2004 היה להיגינס הופעת קמע בסרט "המין היפה" עם קלייר דיינס ובילי קרודופ. ב-2007 גילמה היגינס את "מא קוסטה" בסרטו של כריס וייץ "מצפן הזהב" בכיכובם של ניקול קידמן ודניאל קרייג. ב-2008 שיחקה בסרט אביב 41 בבימויו של אורי ברבש.

בתיאטרון הלאומי הופיעה היגינס בתפקיד יוקסטה במחזה "אדיפוס המלך" לצידו של רייף פיינס. ב-2009 מאפריל ועד מאי, שיחקה במחזה "The Fever" מאת וולאס שון בתיאטרון רויאל קורט.
מספטמבר 2009 הופיעה בתפקיד הרוזנת של רוסִייוֹן במחזה "סוף טוב הכל טוב" בתיאטרון הלאומי.

ב-2012 הופיעה היגינס בפרק בעונה השלישית של הסדרה "אחוזת דאונטון". היא שיחקה בתפקיד גברת ברטלט, חברתה של גברת בייטס, ומי שבסופו של דבר עזרה לשחרר את מר בייטס מהכלא.

בנובמבר 2014 השתתפה היגינס בפרק קצר שנעשה לציון 50 שנה לסדרה "דוקטור הו" בשם "לילו של הדוקטור" בכיכובו של פול מקגאן בתפקיד הדוקטור השמיני. בפרק שקדם לשידור פרק הספיישל "יומו של הדוקטור", היגינס גילמה את אוהילה, חברה באחוות קארן, שעוזרת לדוקטור להתחדש לגלגול הבא שלו. היגינס משתתפת בחלק השני של הסיפור שישודר בעונה התשיעית של הסדרה בסתיו 2015.

פילמוגרפיה
 שנה שם שם באנגלית תפקיד הערות 1980 גאווה ודעה קדומה Pride and Prejudice קיטי בנט מיני-סדרה 1981 BBC2 Playhouse אנני מקפארלן בפרק "Unity" 1981 Plays for Pleasure אן בפרק "The Concubine" 1981 Byron: A Personal Tour ליידי קרוליין לם 1983 המצודה The Citadel כריסטין מנסון / כריסטין ברלו מיני-סדרה 1984 מיטש Mitch ג'ו סדרת טלוויזיה 1985 Nineteen Nineteen סופי הצעירה 1985 כסו את פניה Cover Her Face קתרין באוורס מיני-סדרה 1986 Hideaway אן רייט מיני-סדרה 1987 Up Line פיזי טרגט סרט טלוויזיה 1987 Hellraiser ג'וליה 1988 The Fruit Machine איב 1988 Dreams, Secrets, Beautiful Lies פמלה סרט טלוויזיה 1988 Hellbound: Hellraiser II ג'וליה 1989 After the War רייצ'ל לוקאס / רייצ'ל ג'ורדן 1992 Boon כריסטין פריאול בפרק "Deadline" 1992 Downtown Lagos גברת מקדונלד מיני-סדרה 1993 Bad Behaviour ג'סיקה קנדי 1993 Alleyn Mysteries מרג'ורי וייל בפרק "A Man Lay Dead" 1993 Circle of Deceit אייליש סרט טלוויזיה 1994 Fatherland קלרה סרט טלוויזיה 1994 Thin Ice פיונה 1994–1995 Screen Two לינדזי פונטיין / פיונה סדרת טלוויזיה (2 פרקים) 1995 Small Faces לורנה מקלין 1996 עדות אילמת Silent Witness רב-פקד פארמר סדרת טלוויזיה (עונה ראשונה) 1996 קוואנה QC Kavanagh QC סוזאנה דיקסון QC בפרק "Men of Substance" 1996 Heartbeat מורין בריסטו בפרק "The Best Laid Plans" 1999 אינדיאנה ג'ונס הצעיר The Adventures of Young Indiana Jones אדית' וורטון בפרק "Tales of Innocence" 2000 The Bill ג'ודי ראיין בפרק "Take It or Leave It" 2000 בית האשליות The House of Mirth גברת בריי 2000 The Secret מגי יואיט מיני-סדרה 2003 Vincent in Brixton אורסולה לויר סרט טלוויזיה 2004 המין היפה Stage Beauty מיסטרס רוולס 2004 ליברטין The Libertine מולי לוסקומב 2005 M.I.T.: Murder Investigation Team לזלי פטיסון סדרת טלוויזיה (פרק אחד) 2005 גדול מהשמיים Bigger Than the Sky אדווינה וולטרס 2005 קזנובה Casanova טבחית מיני-סדרה 2005 Murder in Suburbia הלן ויטל בפרק "Witches" 2005 Mrs. Palfrey at the Claremont גברת מייר 2006 מצופה זהב Goldplated איבון בפרק "Cassidy's Mother" 2007 חלומה של קסנדרה Cassandra's Dream דורותי בליין 2007 Spring 1941 קלרה פלאנק 2007 The Stronger גברת X סרט קצר 2007 מצפן הזהב The Golden Compass מא קוסטה 2008 The Curse of Steptoe ג'ואן ליטלווד סרט טלוויזיה 2005, 2007, 2008 רציחות במידסומר Midsomer Murders מדיאה (קריאה) / ג'ינה קולבי / לורה קרופורד סדרת טלוויזיה (3 פרקים) 2009 Minder ליז גרנט בפרק "A Matter of Life and Debt" 2009 כמעט אנושיים Being Human ג'וזי סדרת טלוויזיה (2 פרקים) 2009 Casualty 1909 גברת רמסבורי סדרת טלוויזיה (פרק אחד) 2009 סוף טוב הכל טוב National Theatre Live: All's Well That Ends Well רוזנת רוסיליון 2010 המלט National Theatre Live: Hamlet גרטרוד 2010 Toast מייביס סרט טלוויזיה 2011 חדר מיון Casualty ברנדה טונל בפרק "Charlie's Angels" 2012 The Syndicate ג'ויס סדרת טלוויזיה 2012 A Fantastic Fear of Everything קלייר דה גרונוולד 2012 הג'נטלמן האחרון Parade's End ליידי קלודין מיני-סדרה 2012 לגדול בלי בושה Shameless הייזל סדרת טלוויזיה (פרק אחד) 2012 אחוזת דאונטון Downton Abbey גברת ברטלט סדרת טלוויזיה (2 פרקים) 2012 Homefront פולה רייבלי מיני-סדרה 2013 I Give It a Year איליין 2013 הולבי סיטי Holby City סוזאנה האריס סדרת טלוויזיה (4 פרקים) 2014 האב בראון Father Brown דיינה פורטסקיו בפרק "The Daughters of Jerusalem" 2014 Rogue ויוויאן סדרת טלוויזיה 2014 תחבולות חדשות New Tricks פרנסיס קיין בפרק "Deep Swimming" 2015 איסטאנדרס EastEnders הייזל וורן סדרת טלוויזיה (9 פרקים) 2013–2015 דוקטור הו Doctor Who אוהילה סדרת טלוויזיה (4 פרקים) 2016 The Complete Walk: Richard III מרגרט סרט קצר 2017 שקרן שקרנית Liar פליסיטי קסידי סדרת טלוויזיה (פרק אחד) 2017 Love, Lies and Records ג'ין סדרת טלוויזיה (3 פרקים) 2018 שחקן מספר אחת Ready Player One גברת גילמור 2018–2019 אדמת הפקר Into the Badlands אנקרה סדרת טלוויזיה 2018 The Convent אם המנזר 2018 הביסקסואלית The Bisexual גרייס סדרת טלוויזיה (פרק אחד) 2019 Cleaning Up מרי סדרת טלוויזיה (2 פרקים) 2019 ורה Vera אליין סידן בפרק "The Seagull" 2020 עדות אילמת Silent Witness פרופ' קתרין דיוקס סדרת טלוויזיה (2 פרקים) 2017–2020 The Worst Witch מיס קאקל / אגאתה סדרת טלוויזיה 2022 יחסים מסוכנים Dangerous Liaisons מאדאם יריחו 2 פרקים

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:חברי התיאטרון המלכותי הלאומי
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1955
קטגוריה:בריטים שנולדו ב-1955